**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**ОТКРИТА ПРОЦЕДУРА ЗА ВЪЗЛАГАНЕ**

**НА ОБЩЕСТВЕНА ПОРЪЧКА С ПРЕДМЕТ:**

**„Дейностите по реконструкция и изграждане на нов участък от ул. „Индустриална“, Северна зона, гр. Габрово“**

***Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.***

**Настоящата методика се прилага при оценка на офертите, както е разписано по-долу.**

Критерият **„Икономически най-изгодна оферта – оптимално съотношение качество/цена”** включва следните показатели и тежести в комплексната оценка на офертите:

**1. Показатели за формиране на комплексната оценка**

Показателите, формиращи комплексната оценка на офертите са:

(ТП) – техническа оценка;

(ПЦ) – предлагана цена

Комплексната оценка (КО) на офертата на участника се изчислява по формулата:

**(КО) = (ТП) + (ПЦ)**

Участникът, събрал най-много точки на Комплексната оценка (КО) се класира на първо място.

**2. Относителна тежест на показателите за оценяване:**

(ТП) = 50 точки, максимална стойност

(ПЦ) = 50 точки, максимална стойност

**3. МЕТОДИКА ЗА ОПРЕДЕЛЯНЕ НА ОЦЕНКАТА**

Определяне на оценката по всеки показател:

**3.1. (ТП) Техническа оценка (максимален брой 50 точки)**

***Забележка:*** Преди оценяване Предложенията за изпълнение се проверяват, за да се установи, че те са подготвени и представени в съответствие с изискванията на документацията за участие в процедурата.

**Техническата оценка (ТП) се пресмята по следната формула:**

**ТП= Т1+Т2+Т3,**  с обща максимална стойност **50 точки**, където:

**Т1 - Гаранционен срок за всички видове строителни, монтажни и довършителни работи - максимален брой точки 10** получава офертата, с предложен най-дълъг гаранционен срок, съгласно Предложенията за изпълнение;

Точките на участниците се определят в съотношение към най-голeмия предложен гаранционен срок по следната формула:

**Т1 = (Ai / Amax) х 10**, където

**Amax** – представлява максималният предложен гаранционен срок;

**Ai** – представлява гаранционния срок, предложени от **i - тия** участник

**Забележки:** Участниците нямат право да предлагат гаранционни срокове под предвидените в Наредба № 2 на Министъра на регионалното развитие и благоустройството от 31.07.2003 г. Съгласно Наредба № 2 от 31.07.2003 год. за въвеждане в експлоатация на строежите в Република България и минималните гаранции срокове за изпълнение на строително – монтажни работи, съоръжения и строителни обекти, ***минималният гаранционен срок е 60 месеца***.

***Оценява се гаранционен срок в месеци на изпълнените СМР, но не повече от 90 месеца.***

**Т2 - Гаранционен срок за основни ремонти и рехабилитация на пътища и улици - максимален брой точки 20** получава офертата, с предложен най-дълъг гаранционен срок, съгласно Предложението за изпълнение;

Точките на участниците се определят в съотношение към най-голeмия предложен гаранционен срок по следната формула:

**Т2 = (Ai / Amax) х 20**, където

**Amax** – представлява максималният предложен гаранционен срок;

**Ai** – представлява гаранционния срок, предложени от **i - тия** участник

**Забележки:** Участниците нямат право да предлагат гаранционни срокове под предвидените в Наредба № 2 на Министъра на регионалното развитие и благоустройството от 31.07.2003 г. Съгласно Наредба № 2 от 31.07.2003 год. за въвеждане в експлоатация на строежите в Република България и минималните гаранции срокове за изпълнение на строително – монтажни работи, съоръжения и строителни обекти, ***минималният гаранционен срок е 24 месеца***.

***Оценява се гаранционен срок в месеци на изпълнените СМР, но не повече от 60 месеца.***

**Т3 - Срокът за изпълнение на видовете СМР - максимален брой точки 20** получава офертата, с предложен най-кратък срок за изпълнение, съгласно Предложението за изпълнение;

Точките на участниците се определят в съотношение към най-кратък предложен срок за изпълнение по следната формула:

**Т2 = (Amin. / Ai) х 20**, където:

**Amin.** - най-краткият предложен срок за изпълнение, от датата на сключване на договор, в календарни дни;

**Ai** - срок за изпълнение, от датата на сключване на договор, предложени от **i - тия** участник, в календарни дни.

**3.2. (ПЦ) Предлагана цена в лева (максимален брой 50 точки)**

Оценката по този показател се формира, като най-ниската предложена цена, без ДДС от участник, допуснат до оценяване, се разделя на цената, без ДДС, предложена от съответния участник, който се оценява и резултатът се умножава по 50 (петдесет точки).

**ПЦ = (ПЦ min / ПЦ n ) \*50**

където:

**ПЦ min –**  най-ниската предложена цена от участник, допуснат до класиране в лева, без ДДС

**ПЦ n** - е цената, предложена от конкретен участник за изпълнение на предмета на поръчката (в лева, без ДДС).

Комисията прилага настоящата методика по отношение на всички допуснати до оценка оферти, без да я променя.

**4. Класиране на офертите.**

Извършва се по низходящ ред на получената комплексна оценка, като на първо място се класира офертата с най-висока комплексна стойност.

Комисията прилага настоящата методика по отношение на всички допуснати до оценка оферти, като всички точки се изчисляват до 2-ри знак след десетичната запетая.

В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена.

Комисията провежда публично жребий за определяне на изпълнител между класираните на първо място оферти, ако по реда, описан по-горе не може да се определи коя е икономически най-изгодна оферта.

Възложителят сключва договор с участника, класиран на първо място.